2/|0 C. PLINII HIST. NAT. LIB. XXXIV. 



flatu crebriore excutiuntur velut milii squamae, quas vo- 

 cant florem. Cadunt autem , quum panes aeris aqua refri- 

 gerantur rubentque. Similiter ex eis fit, quam vocant 

 lepida, et sic adulteratiir flos, ut squama veneat de- 

 cussa vi clavis , in quos panes aerei ferriiminantur. In 

 Cypri maxime officinis omnia. Differentia haec est, quod 

 squama excutitur ictibus iisdem panibus: flos cadit 

 sponte. 



De stomomate seris : medicine ex his , xlvii. 



XXV, Squamae est alterum genus subtiiius , ex summa 

 scilicet lanugine decussum, quod vocant stomoma, At- 

 que haec omnia medici (quod pace eorum dixisse liceat) 

 ignorant, pars major et nomina : in tantum a conficien- 

 dis medicaminibus absunt, quod esse proprium medi- 

 cinae solebat. Nunc quoties incidere in libellos , compo- 

 nere ex his volentes ahqua , hoc est , impendio miserorum 

 experiri commentaria, credunt Seplasiae omnia fraudibus 

 corrumpenti. Jam quidem facta emplastra et collyria 

 mercantur : tabesque mercium , aut fraus Seplasiae sic 

 exteritur. 



Et squama autem et flos uruntur in patinis fictiUbus 

 aut aereis ,, deinde lavantur , ut supra , ad eosdem usus : 



